Malo ropsko jezero
Malo ropsko jezero (engleski: Lesser Slave Lake) je kanadsko jezero koje se nalazi centralnom dijelu pokrajine Alberta, sjevernozapadno od Edmontona. To je drugo po veličini jezero koje se u potpunosti nalazi unutar granica pokrajine Alberta. Prostire se na 1160 km2, dugo je preko 100 km, te široko oko 15 km na najširoj tački. Prosječna dubina jezera iznosi 11,4 m, dok je maksimalna dubina 20,5 m. Iz jezera ističe Mala ropska rijeka koja je glavna pritoka rijeci Athabasci. Grad Slave Lake nalazi se na istočnom rubu jezera u blizini istoimene rijeke.